 Când un mistreț îți fură laptopul, fugi după el chiar dacă ești gol pușcă. A pățit-o un nudist.
Un nudist a fugărit un mistreț cu doi pui, după ce animalul a ieșit din pădure și i-a furat laptopul. Imaginile au fost surprinse într-un parc de nudiști. Momentul a făcut deliciul celor prezenți, stârnind amuzament.
Un bărbat a fugărit, în costumul lui Adam, un mistreț care i-a furat punga în care se afla laptopul său, stârnind amuzamentul celor prezenți într-un parc de nudiști, scrie BBC.Se pare că mistrețul a ieșit brusc din pădure, fiind însoțit de doi pui. Bărbatul a reacționat și a luat-o la fugă după animale. Adele Landauer, actriță și instructor de dezvoltare personală, a pozat incidentul, care s-a petrecut la Teufelssee – o zonă unde turiștii preferă să facă plajă, de multe ori nud. Apoi, a fost doar un pas până ca imaginile să ajungă în social media."Natura își ia revanșa“, a scris Landauer pe Facebook, mărturisind că bărbatul rămas fără laptop s-a amuzat copios de situație. "I-am arătat apoi fotografiile, a râs zgomotos și mi-a dat voie să le postez“, a adăugat ea.Iată imaginile care te vor amuza:Trebuie să știi că, vara, în Germania există o tradiție. Unii nemți renunță la haine în parcuri, aceasta fiind considerată o formă de comuniune cu natura ce poartă numele de Freikörperkultur – "cultura trupului liber“.